Dan Barna, despre greva de la metrou: "Doar niște lideri de sindicat amorali au de profitat".
Vicepremierul Dan Barna spune că organizatorii grevei de la metrou sunt "iresponsabili". Dan Barna: "În plină pandemie, ei decid să trateze cu dispreț atât bucureștenii". Liderul USR avertizează că angajații Metrorex trebuie să înțeleagă datoria lor către cetățeni.
Vicepremierul Dan Barna spune că organizatorii grevei de la metrou sunt "iresponsabili" și, în plină pandemie, tratează cu dispreț bucureștenii.Dan Barna scrie, vineri, pe Facebook, faptul că organizatorii grevei de la metroul bucureștean sunt "iresponsabili"."În plină pandemie, ei decid să trateze cu dispreț atât bucureștenii, cât și contribuabilii din taxele cărora este susținut metroul. Mai mult, fac acest lucru în apărarea unor interese private și vădit nelegale", spune Dan Barna.Liderul USR avertizează că angajații Metrorex trebuie să înțeleagă că datoria lor către cetățeni este singurul lucru care contează."Ministrul Transporturilor, Cătălin Drulă, a explicat deja foarte bine contextul. Nu poate fi câștigătoare o luptă de pe urma căreia doar niște lideri de sindicat amorali au de profitat", mai spune Dan Barna.Circulaţia trenurilor de metrou este afectată vineri de un protest spontan al unor reprezentanţi ai sindicatului USLM în staţia Piaţa Unirii, care au blocat calea de rulare, împiedicând pornirea la timp, conform programului normal, a trenurilor de pasageri, anunță Metrorex.